  Майя Бывальцева Удмуртиысь укмысаз ёросъёсын толйись юосты кизьыны кутскизы. Аппарат кенешонын со сярысь вераз улосвыл кивалтэтлэн тӧроезлэн воштӥсезлэсь ужзэ быдэсъясь Сергей Токарев. «Толйись юосты кизьыны кутскизы элькунысь укмыс ёросъёсын. Туннэ нуналлы 1 сюрс 700 гектар киземын яке чакламезлэсь 2 процент. Кылем арын 13 процентэз киземын ни вал», — пусйиз Сергей Токарев. Солэн кылъёсызъя, улосвылын 3,6 сюрс гектар музъем кын улэ гыремын. Со чакламезлэсь 1 процент луэ. Кылем арын та дырлы ик ужъёс 10 процентлы быдэстэмын ни вал. Таяз арын бусы ужъёс ӝегало урод куазь сэрен. Тодэ вайытом, музъем укыр мускыт луэмен 19-тӥ пӧсьтолэзе Удмуртиын шуэрес югдур ялӥзы. Улосвылысь гурт возёсъя но сиён-юонъя министрлэсь ужзэ быдэсъясь Александр Прохоров верамъя, зоръёс сэрен тулыс бусы ужъёс бергес кутскизы, соин валче нимысьтыз ужанрадлык кылдытэмын вал, отын пудо сиён дасянъя мукет технологиосты но чаклазы. 3-тӥ гудырикошконэ югдур тупатскиз шуыса ивортӥзы. Куазь салкым но кот улэмен сэрен ик тысё юос бергес вуо. Тегъёс: Ижкар Удмуртия гуртвозёс СергейТокарев  